Leian, et pilt läheb palju selgemaks, kui vaimust eristada oim (ehk haritlased ja teadlased). Kogu läänemaailma ajaloos, ja kuni tänase Eestini välja, võib ju eristada nii teaduse ja religiooni (praegu on kuumimaks teemaks ilmselt religiooniõpetuse koht riiklikus õppekavas), teaduse ja poliitika (küsimus  haritlaste kaasamisest poliitikakujundamise protsessi) kui ka religiooni ja poliitika (riigi ja kiriku suhted) suhteid. Kõik mainitud suhteliigid võivad väljenduda koostöös, konfliktis või ühe allutamises teisele.